«alikonline.ir» - ՆԱՏՕ-ի բրիւսէլեան գագաթնաժողովը յուլիսի 11-ին ամփոփիչ հռչակագիր է ընդունել, որում կոչ է արւում Հարաւային Կովկասում հակամարտութիւնները լուծել խաղաղ ճանապարհով: Ինչպէս Բրիւսէլից հաղորդում է «Արմէնպրես»-ի թղթակիցը, հռչակագրի 67-րդ կէտում ասւում է, որ ՆԱՏՕ-ն շարունակում է աջակցել բոլոր գործընկերների` արտաքին ու անվտանգային քաղաքականութեան հարցում անկախ ու ինքնիշխան որոշումներ կայացնելու իրաւունքին՝ զերծ արտաքին ճնշումից ու հարկադրանքից: Հռչակագրի նոյն կէտում շեշտւում է, որ ՆԱՏՕ-ն շարունակում է աջակցել Հարաւային Կովկասում հակամարտութեան խաղաղ կարգաւորմանն ուղղւած ջանքերին: